New York - die groot bekendstelling van H&M se Balmain-reeks | SARIE
New York – die groot bekendstelling van H&M se Balmain-reeks
Elke jaar kies H&M 'n ontwerper wat dan eksklusief 'n reeks vir dié klerewinkel ontwerp. Vanjaar is dit die Paryse modehuis Balmain. Die nuwe reeks, wat in samewerking met die winkelgroep se kreatiewe direkteur, Olivier Rousteing, geskep is, is in New York bekend gestel.
Ek moet erken dat die groenoog-monster heerlik hier by my oorgeneem het nadat ek dié show aanlyn moes kyk. Ja, dit sou ook by jou oorgeneem het as jy 'n handjievol mense geken het wat so gelukkig was om dit wel by te woon.
Nie net was die geleentheid 'n ontploffing van ongelooflike ontwerp nie; dit het geleef en beef van bekendes. Kyk net wie het dit almal bygewoon – en ek praat nie eens van al die bekende modelle op die loopplank nie!
Aktrise Rosie Huntington-Whiteley (Transformers: Dark of the Moon) en sangeres Ellie Goulding dra al twee Balmain X H&M by dié geleentheid. Foto: Matteo Prandoni/BFA for H&M
Model Alexa Chung is een van die vele gaste wat ook Balmain X H&M gedra het in New York. Foto: Matteo Prandoni/BFA.com vir H&M
Modelle Kendall Jenner & Gigi Hadid dra albei Balmain X H&M by dié New York geleentheid. Foto: Neil Rasmus/BFA.com for H&M
Aktrise Diane Kruger (Inglourious Basterds) het ongelooflik gelyk in 'n eenstuk van Balmain X H&M. Foto: Matteo Prandoni/BFA.com vir H&M)
Model Alek Wek lyk ongelooflik in 'n helderpienk rok van Balmain X H&M by die New York-geleentheid. Foto: Matteo Prandoni/BFA.com vir H&M)
Realiteitster Kylie Jenner en F1-renjaer Lewis Hamilton dra albei Balmain X H&M by die bekendstelling in New York. Foto: Neil Rasmus/BFA.com vir H&M
Die vertoning is afgesluit met 'n optrede deur die groot boy band van die 90's – Backstreet Boys. Gaste het lekker lyf geskud op hul gewilde "Everybody" en ander van hul vroeë treffers.
Backstreet Boys verras die gaste met 'n optrede by die Balmain x H&M in New York. Foto: Matteo Prandoni/BFA.com vir H&M